
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας 8 (Αη Γιάννης) του δήμου Χανιών (Ν. Χανιών) και τροπο¬ 
ποίηση του εγκεκριμένου ρυμοτομικού σχεδίου σε συνεχόμενη 
περιοχή. 

ΑΠΟΦΑΣΕΙΣ 

Τροποποίηση σχεδίου πόλεως Τριπόλεως Ν. Αρκαδίας για την δη¬ 
μιουργία Πεζοδρόμου (επέκταση οδού Δημητρακοπούλου). . . 

Τροποποίηση ορίων δόμησης στον οικισμό Βανάτο της κοινότητας 
Βανάτου Ν. Ζακύνθου . 

Τροποποίηση ορίων δόμησης στον οικισμό Κάτω Γερακαρίου της 
κοινότητας Κάτω Γερακαρίου Ν. Ζακύνθου. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδομικής ενότητας 

8 (Αη Γιάννης) του δήμου Χανιών (Ν. Χανιών) και τροποποίηση του 

εγκεκριμένου ρυμοτομικού σχεδίου σε συνεχόμενη περιοχή. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1 και 4), 6 (παρ. 1, 4, 5 και 6) 
και 7 (παρ. 1, 2 και 4) του ν. 1337/83 «Επέκταση των πολεοδομικών 
σχεδίων οικιστική ανάπτυξη και σχετικές ρυθμίσεις» (Α 33), όπως το 
άρθρο 6 τροποποιήθηκε με την παρ. 2 του άρθρου 8 του ν. 1512/1985 
«Τροποποίηση και συμπλήρωση πολεοδομικών διατάξεων ρύθμιση συ¬ 
ναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 1, 2, 3, 9 και 70 του ν. δ/τος της 
17.7.1923 «Περί σχεδίων πόλεων κ.λπ» (Α’ 228) όπως τα άρθρα 3 και 
9 μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1, 2), 7, 8, 9 του ν. 1577/ 
1985 «Γενικός Οικοδομικός Κανονισμός» (Α’ 210) όπως τροποποιήθη¬ 
καν με το άρθρο 13 (παρ. 1, 3, 3) του ν. 1647/1986 «Οργανισμός 
Κτηματολογίου και Χαρτογραφήσεων Ελλάδος ΟΚΧΕ» (Α' 141) και 
το άρθρο 1 (παρ. 3, 4) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α’ 91). 

4. Τις διατάξεις της παραγράφου 1 του άρθρου 23 του ν. 1558/85 
«Κυβέρνηση και Κυβερνητικά Όργανα» (Α’ 137). 

5. Τις διατάξεις της υπ’ αριθ. 19523/833/3.3.88 απόφασης του 
Αναπληρωτή Υπουργού Περιβάλλοντος Χωροταξίας και Δημοσίων 
Έργων «Παράταση προθεσμίας έγκρισης γενικού πολεοδομικού σχε¬ 
δίου» (Δ’ 208). 

6. Την υπ’ αριθ. 34039/1680/1988 απόφαση του Αναπληρωτή 


Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου του δήμου Χανιών και της 
κοινότητας Σούδας και τμημάτων των δήμων Μουρνιών, Νέας Κυδω¬ 
νιάς και των κοινοτήτων Νεροκούρου, Περιβολιών, Βαμβακόπουλου 
του πολεοδομικού συγκροτήματος Χανιών (Δ' 558). 

7. Την υπ’ αριθ. 49973/3064/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων περιοχών της πολεοδομικής ενότητας 8 (Αη Γιάννης) 

1 του δήμου Χανιών (ν. Χανιών) των οποίων τμήμα είναι οικισμός προ 
του έτους 1923. 

8. Την υπ’ αριθ. 49974/3065/1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων έγκριση πολεοδομικής 

2 προμελέτης της πολεοδομικής ενότητας 8 (Αη Γιάννης) του δήμου Χα¬ 
νιών (Ν. Χανιών). 

9. Τις υπ’ αριθ. 143/1988 - 146/1988, 149/1988 - 164/ 
1988, 200/1988, 227/1988, 240/1988 - 242/1988, 244/ 
1988 - 251/1988 και 253/1988 γνωμοδοτήσεις του δημοτικού 
Συμβουλίου Χανιών. 

10. Την αριθ. 1/πρακτ. 39/24.11.88 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Χανιών. 

11. Την υπ’ αριθ. 540/1989 και 740/1989 γνωμοδοτήσεις του 
Συμβουλίου της Επικράτειας με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

I. Εγκρίνεται το πολεοδομικό σχέδιο της περιοχής «Αη-Γιάννης» 
(πολεοδομική ενότητα 8) του δήμου Χανιών (ν. Χανιών) ως εξής: 

α) Του τμήματος που είναι οικισμός προ του έτους 1923 και έχει χα- 
ρακτηρισθεί ως πυκνοδομημένο με την υπ’ αριθ. 49973/3064/1989 
απόφαση του Υπουργού Περιβάλλοντος Χωροταξίας και Δημοσίων Ερ¬ 
γων με τις διατάξεις του ν.δ/τος της 17.7.1923. 

β) Των λοιπών τμημάτων (πυκνοδομημένων, αραιοδομημένων και 
αδόμητων) με τις διατάξεις του ν. 1337/1983 με το καθορισμό στις 
παραπάνω περιοχές (εδ. α, β) οικοδομήσιμων χώρων, οδών πεζοδρό¬ 
μων, κοινοχρήστων χώρων, χώρων παιδικών χαρών, χώρων στάθμευ¬ 
σης, αυτοκινήτων, χώρων παιδικών - βρεφικών σταθμών, χώρου πρε- 
βαντορίου, χώρου πράσινου. 

II. Εγκρίνεται η τροποποίηση του εγκεκριμένου ρυμοτομικού σχεδίου 
σε συνεχόμενη περιοχή με την μετατόπιση ρυμοτομικών γραμμών και 
την έγκριση πεζοδρόμων. 

III. Οι ρυθμίσεις των παρ. I και II φαίνονται στο ένα (1) σχετικό πρω¬ 
τότυπο διάγραμμα σε κλίμακα 1:1000 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με τήν υπ’ αριθ. 
79239/1989 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα α) ο πολεοδομι- 
κός κανονισμός της περιοχής της οποίας το πολεοδομικό σχέδιο εγκρί- 
νεται με την παράγραφο Ιβ του άρθρου 1 του παρόντος και β) ο καθορι¬ 
σμός των όρων και περιορισμών δόμησης του πυκνοδομημένου τμήμα¬ 
τος του οικισμού, που επίσης το πολεοδομικό σχέδιο εγκρίνεται με την 

παρ. Ια του ίδιου άρθρου. 

Άρθρο 3. 

Στους οικοδομήσιμους χώρους που χαρακτηρίζονται στο σχετικό 
διάγραμμα με το στοιχείο Ο.Τ επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 23.2.1987 π.δ/τος (Δ' 
166). 

Άρθρο 4. 

Στο πρόσωπο των οικοπέδων οικοδημημένων ή μη που βρίσκονται 
στις περιοχές των οποίων το πολεοδομικό σχέδιο εγκρίνεται με την παρ. 
Ιβ του άρθρου 1 του παρόντος, επιβάλλεται προκήπιο πλάτους τριών (3) 
τεσσάρων (4), έξι (6) και δεκατεσσάρων (14) μέτρων, όπως φαίνεται 
στα ίδια διαγράμματα. 

Άρθρο 5. . 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς I και II ως 
εξής: 

Α. Τομέας I. 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα. 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

-ελάχιστο πρόσωπο: οκτώ (8) μέτρα 

-ελάχιστο εμβαδόν: εκατόν πενήντα (150) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν: 

-Ελάχιστο πρόσωπο: οκτώ (8) μέτρα. 

^-Ελάχιστο εμβαδόν: εκατόν είκοσι (120) τ.μ. 

γ) Τα οικόπεδα εντός των ορίων του πυκνοδομημένου τμήματος του 
οικισμού προ του 1923 εφόσον είχαν: 

-Στις 25.7.79 ημέρα δημοσίευσης του από 19.7.79 π.δ/τος (Δ' 
401) ελάχιστο πρόσωπο: έξι (6) μέτρα, ελάχιστο εμβαδόν: εκατό πενή¬ 
ντα (150) τ.μ. 

-Στις 2.7.68 ημέρα δημοσίευσης του από 15.6.1968 β.δ/τος (Δ' 
111) ελάχιστο πρόσωπο: έξι (6) μέτρα, ελάχιστο εμβαδόν: ογδόντα 


(80) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 οικόπεδα θεωρούνται άρτια και οικοδομήσιμα εφόσον μέσα στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 τ.μ. και ελάχιστη πλευρά 5 μέτρα. 

4. Συντελεστής δόμησης: οκτώ δέκατα (0,8). 

5α. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης ένα και είκοσι (1,20) για οικόπεδα εμβαδού μικρότερου 
των 150 τ.μ. εφόσον η συνολική επιφάνεια ορόφων δεν υπερβαίνει τα 
120 τ.μ. Η εξαίρεση αυτή έχει εφαρμογή μόνο σε οικόπεδα που έχουν 
προκύψει από κατάτμηση μέχρι της 10.3.1982 αφού αφαιρεθεί το εμ¬ 
βαδόν της εισφοράς σε γη σύμφωνα με το ν. 1337/1983. 

β. Κατ’ εξαίρεση της προηγουμένης παραγράφου 4 και για τα οικό¬ 
πεδα εντός των ορίων του πυκνοδομημένου τμήματος του οικισμού προ 
του 1923 ορίζεται σ.δ. ένα (1,00) για οικόπεδα εμβαδού κάτω των 
200 τ.μ. εφόσον η συνολική επιφάνεια ορόφων δεν υπερβαίνει τα 160 
τ.μ. και συντελεστής δόμησης ένα και είκοσι (1,20) για οικόπεδα εμβα¬ 
δού κάτω των 150 τ.μ. εφόσον η συνολική επιφάνεια ορόφων δεν υπερ¬ 
βαίνει τα 150 τ.μ. 

6. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας τους. 

Β. Τομέας II (χώρος πρεβαντορίου) 

α) Μέγιστο ποσοστό κάλυψης: σαράντα τοις εκατό (40%) της επιφά¬ 
νειας τους. 

β) Συντελεστής δόμησης: εξήντα εκατοστά (0,60). 

Άρθρο 6. 

Η ισχύς του παρόντος διατάγματος αρχίζει απο τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΑΠΟΦΑΣΕΙΣ 

Αριθ. 3992 π.ε. 2 (2) 

Τροποποίηση σχεδίου πόλεως Τριπόλεως Ν. Αρκαδίας για την δη¬ 
μιουργία Πεζοδρόμου (επέκταση οδού Δημητρακοπούλου). 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του Ν. '3200/55 περί διοικητικής αποκεντρώ- 
σεως, όπως τροποποιήθηκε και συμπληρώθηκε με το Ν.Δ. 532/70. 

2. Τις διατάξεις του Ν.Δ/τος 17.7.1923 περί σχεδίων πόλεων. 

3. Τον Α.Ν. 314/68 περί αρμοδιοτήτων επί θεμάτων εγκρίσεως 
επεκτάσεων σχεδίων πόλεων. 

4. Το Ν. 1337/83 περί επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις. 

5. Το υπ’ αριθ. 443/83 Π.Δ/γμα περί μεταβιβάσεως αρμοδιοτήτων 
στους Νομάρχες εγκρίσεων τροποποιήσεων ρυμοτομικών σχεδίων. 


6. Το πρακτικό Ν. 18/7.12.89 του Συμβουλίου Περιβάλλοντος και 
Χωροταξίας του Ν. Αρκαδίας, που γνωμοδοτεί για την τροποποίηση 
του σχεδίου Τρίπολης. 

7. Την απόφαση 77/89 απόφαση του Δημοτικού Συμβουλίου Τρίπο¬ 
λης στην οποία καμμία ένσταση δεν υπεβλήθη. 

8. Τα σχετικά δικαιολογητικά για την ανάρτηση και κοινοποίηση της 
απόφασης του Δήμου στους ενδιαφερομένους. 

9. Τα τοιχογραφικά διαγράμματα που συνέταξε η τεχνική υπηρεσία 
του Δήμου, αποφασίζουμε: 

Εγκρίνουμε την τροποποίηση του σχεδίου πόλης Τρίπολης για τον 
χαρακτηρισμό ως πεζοδρόμου της οδού μεταξύ των Ο.Τ. 350-351 και 
325 (επέκταση οδού Δημητρακοπούλου) όπως αναλυτικώτερα φαίνεται 
στο τοπογραφικό διάγραμμα που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 24 Ιανουάριου 1990 , 

Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 



βΐί 

Αριθ. ΤΠ 5464/89 (3) 

Τροποποίηση ορίων δόμησης στον οικισμό Βανάτο της κοινότητας Βα¬ 
νάτου Ν. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά Όρ¬ 
γανα» ΦΕΚ 137/Α. . 

2. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
με το από 14.2.87 Π.Δ. (ΦΕΚ 133Δ/23.2.87). 

3. Το υπ’ αριθ. 433/13.12.89 έγγραφο της Κοινότητας Βανάτου 
για την τροποποίηση των ορίων του οικισμού Βανάτου. 

4. Τη με άρ. ΤΠ 2885/18.8.89 απόφασή μας για τροποποίηση των 
ορίων και όρων δόμησης του οικισμού Βανάτου της κοινότητας Βανάτου 
του Ν. Ζακύνθου. 

5. Την εισήγηση του Συμβουλίου Χ.Ο.Π. του Νομού όπως αυτή δια¬ 
τυπώθηκε στο υπ’ αριθ. 26/14.12.89 (θέμα 2ο) πρακτικό συνεδρίασης 
και με την οποία εισηγείται: α) Την αποδοχή της ενστάσεως της κοινό¬ 
τητας Βανάτου για την οριοθέτηση του οικισμού Βανάτου β) Την 
έγκριση των ορίων του οικισμού Βανάτου της κοινότητας Βανάτου 
όπιυς αυτά προκύπτουν μετά την παραπάνω οριοθέτηση. 

6. Την επικύρωση του διαγράμματος των ορίων του παραπάνω οικι¬ 
σμού από το Σ.ΧΟΠ του Νομού που έγινε με το υπ’ αρ. 28/21.12.89 
πρακτικό συνεδρίασης, αποφασίζουμε: 

1. Αποδεχόμαστε την ένσταση της κοινότητας Βανάτου για την οριο¬ 
θέτηση του οικισμού Βανάτου. 

2. Καθορίζουμε τα όρια του οικισμού Βανάτου της κοινότητας Βανά¬ 
του Ν. Ζακύνθου όπως αυτά φαίνονται στο από 21.12.89 θεωρημένο 
από την Προϊσταμένη του Τ.Π. και Π.Ε. Ν. Ζακύνθου διάγραμμα καθο¬ 
ρισμού ορίων του παραπάνω οικισμού, κλίμακος 1:5000, το οποίο φέ¬ 
ρει τη θεώρηση του Συμβουλίου Χ.Ο.Π. του Νομού και θα αναρτηθεί επί 
15 ημέρες στα γραφεία του Τμήματος Πολεοδομίας. 

3. Κατά τα λοιπά ισχύει η με αρ. ΤΠ. 2885/18.8.89 απόφασή μας. 

4. Η παρούσα να δημοσιευθεί στην Εφημερίδα της Κυβέρνησης σύμ- · 
φωνα με την παρ. 1 του άρθρου 3 του από 24.4.85 Π.Δ/τος (ΦΕΚ 
181/Δ). 

Ζάκυνθος, 11 Ιανουάριου 1990 

Ο Νομάρχης 
ΑΝΔΡΕΑΣ ΠΤΩΧΗΣ 


Αριθ. ΤΠ 398/89 ι ,(4) 

Τροποποίηση ορίων δόμησης στον οικισμό Κάτω Γερακαρίου της κοινό¬ 
τητας Κάτω Γερακαρίου Ν. Ζακύνθου. · 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Χυβέρνηση και Κυβερνητικά Όρ¬ 
γανα» ΦΕΚ 137/Α. 

2. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
με το από 14.2.87 Π.Δ. (ΦΕΚ 133Δ/23.2.87). 

3. Το υπ’ αριθ. 1/1989 απόφαση της Κοινότητας Κάτω Γερακαρίου 
για την τροποποίηση των ορίων του οικισμού Κάτω Γερακαρίου. 

4. Τη με αρ. ΤΠ 3460/85/20.8.86 απόφασή μας για τροποποίηση 
ορίων και όρων δόμησης του οικισμού Κάτω Γερακαρίου της κοινότη¬ 
τας Κάτω Γερακαρίου του Ν. ; Ζακύνθου. 

5. Την εισήγηση του Συμβουλίου Χ.Ο.Π. του Νομού όπως αυτή δια¬ 
τυπώθηκε στο υπ’ αριθ. 14/9.8.89 (θέμα 3ο) πρακτικό συνεδρίασης 
και με την οποία εισηγείται: α) Την αποδοχή της ενστάσεως τι|ς κοινό¬ 
τητας Κάτω Γερακαρίου για την οριοθέτηση του οικισμού Κάτω Γερα¬ 
καρίου β) Την έγκριση των ορίων του οικισμού Κάτω Γερακαρίου της 
κοινότητας Κάτω Γερακαρίου όπως αυτά προκύπτουν μετά την παρα¬ 
πάνω οριοθέτηση. 

6. Την επικύρωση του διαγράμματος των ορίων του παραπάνω οικι¬ 
σμού από το Σ.ΧΟΠ του Νομού που έγινε με το υπ’ αρ. 28/21.12.89 
πρακτικό συνεδρίασης, αποφασίζουμε: 

1. Αποδεχόμαστε την ένσταση της Κοινότητας Κάτω Γερακαρίου για 
την οριοθέτηση του οικισμού Κάτω Γερακαρίου. 

2. Καθορίζουμε τα όρια του οικισμού Κάτω Γερακαρίου της κοινότη¬ 
τας Κάτω Γερακαρίου Ν. Ζακύνθου όπως αυτά φαίνονται στο από 
21.12.89 θεωρημένο από την Προϊστάμενη του Τ.Π. και Π.Ε. Ν. Ζα¬ 
κύνθου διάγραμμα καθορισμού ορίων του παραπάνω οικισμού, κλίμα¬ 
κος 1:5000, το οποίο φέρει τη θεώρηση του Συμβουλίου Χ.Ο.Π. του 
Νομού και θα αναρτηθεί επί 15 ημέρες στα γραφεία του Τμήματος Πο¬ 
λεοδομίας. 

3. Κατά τα λοιπά ισχύει η με αρ.ΤΠ. 1910/14.6.89 απόφασή μας. 

4. Η παρούσα να δημοσιευθεί στην Εφημερίδα της Κυβέρνησης σύμ¬ 
φωνα με την παρ. 1 του άρθρου 3 του από 24.4.85 Π.Δ/τος (ΦΕΚ 

181/Δ). . ■ 

Ζάκυνθος, 11 Ιανουάριου 1990 

Ο Νομάρχης 
ΑΝΔΡΕΑΣ ΠΤΩΧΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




